Кафедральны сабор Лулеа

Кафедральны сабор Лулеа (шведск.: Luleå domkyrka) — галоўная царква епархіі Лулеа, самай паўночнай у Швецыі. Неабходнасць у новым будынку паўстала пасля моцнага пажару 1887 года, які прынёс сур’ёзныя разбурэнні ў горадзе. Новы царкоўны будынак быў спраектаваны архітэктарам Адольфам Эмілем Меландэрам ў неагатычным стылі. Асвечаны ў 1893 годзе ў гонар Оскара-Фрэдэрыка — кіруючага манарха. У 1904 годзе, у сувязі з арганізацыяй епархіі Лулеа, царква стала кафедральным саборам епархіі. З 2002 года біскупам з’яўляецца Ханс Стыглунд. Вышыня царкоўнага шпіля 67 метраў, што робіць будынак самым высокім у Лулеа. Зноскі Спасылкі На Вікісховішчы ёсць медыяфайлы па тэме Кафедральны сабор Лулеа Luleå domkyrka // Svenska kyrkan (шведск.)